รมว.ทรัพย์ ย้ำ การจะสร้างหรือไม่สร้างกระเช้าขึ้นภูกระดึง ต้องหารือให้ครอบคลุมทุกฝ่ายก่อน เพื่อเปรียบเทียบข้อดีข้อเสีย
รมว.ทรัพย์ ย้ำ การจะสร้างหรือไม่สร้างกระเช้าขึ้นภูกระดึง ต้องหารือให้ครอบคลุมทุกฝ่ายก่อน เพื่อเปรียบเทียบข้อดีข้อเสียนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงข้อเสนอของชาวบ้านในพื้นที่ที่สนับสนุนการสร้างกระเช้าไฟฟ้าขึ้นภูกระดึง ว่า การสร้างสิ่งปลูกสร้างขึ้นต้องเปิดรับฟังเสียงประชาชนส่วนใหญ่ก่อน ทั้งฝ่ายที่เห็นด้วยและฝ่ายที่ไม่เห็นด้วย เนื่องจากต้องคำนึงถึงความสำคัญให้เกิดความยั่งยืน การท่องเที่ยว การอนุรักษ์ทรัพยากรธรรมชาติ และการดูแลพื้นที่ภูกระดึงให้เกิดความยั่งยืน หากทำแล้วเกิดปัญหาในอนาคต หรือทำให้ทรัพยากรเสื่อมโทรมลงก็ไม่ควรทำ แต่ในทางตรงกันข้ามหากสร้างแล้วเกิดประโยชน์ เช่น ลำเลียงอุปกรณ์ช่วยดับไฟป่า การบริหารจัดการขยะบนภูกระดึงลงมากำจัดด้านล่าง จึงจำเป็นต้องนำมาเปรียบเทียบข้อดีข้อเสียก่อน ในเบื้องต้นมีการศึกษาความเป็นไปได้แล้วบางส่วนและยังเหลืออีกหลายส่วนที่ต้องศึกษาอย่างละเอียดที่สุด